Tervetuloa Sanaa naisilta -ohjelmaan. Olen Päivi Kauppi.
Olen Jumalan tytär, vaimo, 7 pojan- ja hengellinen äiti.
Haluan puhua aiheesta: Kutsuttu avioparina.
Olemme mieheni kanssa tehneet avioliittotyötä -
ja nähneet aviopareilla paljon kipua tällä alueella.
Ikävän usein kutsu, jonka Jumala on antanut meille yhteiseksi, -
onkin erottamassa puolisoja ja tuomassa eripuraa avioliittoon.
Näin ei tulisi olla. Tämä aika odottaa, että avioparit -
ja perheet yhdessä nousevat loistamaan Kristuksen kirkkautta.
Kysyin kerran Jumalalta, "Millainen on Taivaallinen avioliitto?"
Hän sanoi: "Se on sitä, kun mies ja vaimo -
seisovat yhdessä minun edessäni."
Jumalan kutsun tulisi olla meitä yhdistävä, eikä erottava tekijä.
Katsotaan Raamatusta: 1. Mooseksen kirja, 2. luku, jakeesta 24 -
Avioliiton kautta meistä tulee yksi. Tämä on erittäin tärkeä ymmärtää.
Ensimmäisen Mooseksen kirjan 1. luku, jae 27: -
Yhdessä avioparina, liittosuhteen kautta, loistamme Hänen kuvaansa.
Avioliiton kautta olemme yksi.
Olemme Jumalan ja puolison kanssa liittosuhteessa.
Avioliiton kautta olemme siis yksi.
Se solmitaan Jumalan ja seurakunnan edessä.
Hänen edessään me julistamme: "Tahdon."
Emme voi enää yksin juosta juoksu- amme, vaan kasvamme yhdessä.
Emme voi yksin edetä palvelutehtävässämme -
kuin tiettyyn pisteeseen saakka, koska Herra näkee meidät yhdessä.
Jumalan suunnitelma ja kutsu on yhteinen.
Hän kutsuu meitä yhdessä eteensä -
etsimään Häntä ja Hänen meille varaamaansa suunnitelmaa.
Jumala haluaa ohjata elämäämme ja olla perheemme keskiössä.
Olemme hengessä yksi, siksi myös hengellinen kutsu on yhteinen.
Meillä voi olla erilaiset lahjat ja mielenkiinnon kohteet, -
mutta silti Hän kutsuu meitä yhdessä.
Annamme perheenpään paikan Hänelle, Jumalalle -
tulemalla yhdessä Hänen eteensä, -
etsimällä Häntä ja Hänen suunnitelmaansa meille.
Ihminen on henki, sielu ja ruumis.
"Hengen yhteys avioliitossa."
Ihminen siis on henki, sielu ja ruumis.
Tarkastellaan miten se näkyy yhteydessämme aviopuolisoon.
Aloitetaan hengestä, eli hengen yhteydestä.
Ei mitään salattua aviopuolisoiden välillä.
Tämä on lähtökohta, jotta he voivat olla -
yhtä Jumalan suunnittelemalla tavalla..
Emme voi lakaista asioita maton alle, -
ajatellen ettei salatuksi jäävillä asioilla ole mitään vaikutusta.
Asiat eivät väisty, ellemme tuo niitä valoon ja käsittele niitä.
Tämä on usein hengen yhteyden esteenä avioliitossa -
ja estää myös sielun ja kehollisen yhteyden.
Anteeksiantamattomuus estää hengen yhteyden -
synnyttäen katkeruutta puolisoa kohtaan.
Raamattu kehottaa antamaan nopeasti anteeksi, -
ettei katkeruuden juuri pääse kasvamaan välissämme.
Tämä ei aina ole helppoa, ellemme ole ensin tulleet kuulluiksi.
Joskus tarvitaan peiliä, kolmas osapuoli mukaan keskusteluun.
Kolmas osapuoli toimii ikään kuin peilinä asioiden käsittelyssä.
Tässä ei ole mitään hävettävää!
Meidän tulisi olla valmiita tekemään kaiken tarvittavan, -
kulkeaksemme samaan suuntaan hengen, sielun ja ruumiin yhteydessä.
Voimme kysyä Herralta, onko jotain hengenyhteyttä estämässä?
Hengellistä yhteyttä tavoitellessamme voimme kysyä onko jotain esteenä?
Onko jotain mikä käy yhteyttämme vastaan?
Rukoile tätä kohdaltasi ja Jumala näyttää asioita.
Kirjaa ne ylös, jotta voi rakkaudellisesti käydä ne läpi -
ja sopia puolisosi kanssa.
Usein näemme muutoksen tarvetta puolisossa kuin itsessämme.
Jumala lähtee usein liikkeelle meistä itsestämme.
Muutos meissä saa puolisommekin näkemään oman osuutensa paremmin.
On tärkeää, että emme osoittele sormella, syyttele puolisoamme, -
vaan etsimään sovitusta, jonka hedelmänä on yhteys.
Hengen yhteyden avaimena on yhteinen rukous.
Jumalan tarkoitus on, että elämme hengen yhteydessä ja -johdossa.
Eläessämme yhteydessä ja Hänen johdatuksessaan, -
meidän tulee harjoitella tätä rukoilemalla yhdessä.
Kun ymmärrämme yhteiden kutsun, -
ymmärrämme yhteisen rukouksen merkityksen.
On väkevää, kun Jumala puhuu yhteisessä rukouksessa.
Näin vastaanotamme yhdessä Hänen suunnitelmansa, meidän kutsumme!
Hän haluaa ohjata meitä joka päivä yhdessä eteenpäin.
Englanniksi: "The couple that prays together stays together."
Eli pari joka rukoilee yhdessä, pysyy yhdessä.
Rukous on kuin liimaa, -
yhdistäen meidät hengessä Jumalan suunnitelman mukaisesti.
Vihollinen yritti varastaa puolisoni pian uskoon tultuamme.
Mutta seisoin muurinaukossa, enkä antanut sen tapahtua!
Rukoilin ja julistin mieheni elämän ylle Jumalan sanaa.
Vuosia tämän jälkeen Jumala kertoi, -
että nuo rukoukset pelastivat aviomieheni.
Ei ollut toista, joka olisi seissyt hänen puolestaan muurinaukossa.
Avioliittoon ei kuulu luovuttaminen!
Meidän tulee seistä puolisomme rinnalla, olipa tyyntä tai myrskyä.
Yhteinen rukous on vaikeaa, -
jos on käsittelemättömiä asioita tai riitaa.
Tapa rukoilla yhdessä pitää välimme kunnossa -
sitouduttuamme käsittelemään asiat ennen rukousta.
Rukoillessa toistemme puolesta voimme kysyä -
mistä asioista puoliso tarvitsisi rukousta ja tukeamme.
Voimme käyttää Jumalan sanan mukaisesti sopimusrukousta -
ja tämän rukouksen voimaa hyödyksemme.
Luetaan Matteuksen evankeliumin 18. luku, jae 19: -
"Vielä minä sanon teille: jos kaksi teistä maan päällä keskenään sopii
mistä asiasta tahansa, että he sitä anovat, -
niin he saavat sen minun Isältäni, joka on taivaissa."
Omakohtaisesti tiedän, että yhteinen rukous -
on taistelluimmista asioista, kun harjoitamme hengen yhteyttä.
Syystä että se on niin voimallista!
Voimme välillä kokea esteiden nousevan yhteistä rukousta vastaan.
Meidän tulee olla päättäväisiä -
ja pitää yhteisestä rukoustavoitteesta kiinni.
Kuljemme Jumalan johdatuksessa.
Näin puoliso ei jää jälkeen, vaan kulkee samaan suuntaan kanssamme.
Tämä mahdollistaa nousun yhteiseen kutsuun -
vaikka tehtävät joihin Hän meitä kutsuu voivat olla erilaisia.
Yhteyden rukouksemme kautta -
ymmärrämme niiden merkityksen ja yhteyden toisiinsa.
Seurakuntayhteydellä on hengen yhteydelle todella suuri merkitys.
Seurakunnan hengellinen tuki avioliitolle on merkittävä.
Seurakunta tarjoaa hengelliselle kasvulle ja avioliitolle peilejä.
Sen ei pitäisi olla erottava vaan yhdistävä tekijä.
Erottavalla tarkoitan sitä, että puolisot kävisivät eri seurakunnissa.
On tärkeää, että olemme parina sitoutuneet Hänen ruumiiseensa.
Siihen osaan, johon Hän on meidät johdattanut, -
nauttien Hänen ruumiinsa suojaa perheenä yhdessä.
Seurakunta tarjoaa mahdollisuuksia -
käyttää lahjojamme ja palvella yhdessä.
Seurakunta kulkee Jumalan johdatuksessa.
Sitä kautta hengen lahjat rakentavat meitä ja yhteyttämme.
Käsitellään hieman sielun eli tunnetason yhteyttä avioliitossa.
Voimme kokea avioliitossa myös yksinäisyyttä ja yhteyden puutetta.
Emotionaalinen tankkimme voi olla vuosia pakkasen puolella.
Silloin on hyvä kysyä: -
Jaanko oman elämäni tapahtumat aviopuolison kanssa?
Tarvitsemme ystävyyttä.
Parhaan ystävän paikka kuuluisi olla omalla aviopuolisollamme.
Kuka on paras ystäväsi?
Meillä naisilla on vahva elämän jakamisen ja kuulluksi tulemisen tarve.
Se on tutkitusti naisilla suurempi kuin miehillä.
Meidän tulisi olla tarkkoja, ettemme anna parhaan ystävän paikkaa -
muille kuin puolisollemme -
ja tee näin epäpyhiä sielun siteitä muihin ihmisiin.
Ystävyyssuhteet voivat tulla liian läheisiksi ja näin ajaa ohi puolison.
Voimme ajatella suojelevamme puolisoa turhalta pölinältä -
ja jaamme elämää ystäviemme kanssa.
Aviopuolisona tarvitsemme sen kokemuksen, -
että puolisoa kiinnostaa mitä meille kuuluu.
Emotionaalista yhteyttä voi harjoitella.
Olemme mieheni kanssa monen kompastuksen kautta tätä harjoitelleet.
Puolisosi tulisi tietää, kuinka tärkeää sinulle on, -
että hän on kiinnostunut asioistasi -
ja toivot hänen jakamatonta huomiotaan arjessa.
Voitte yhdessä miettiä tämän toteutusta.
Kuinka voi arjen keskellä viettää aikaa ja tehdä asioita yhdessä.
Hoitaa myös arkiaskareita yhdessä: viikata pyykkejä, tiskata.
Yhteinen kävelylenkki saattaa olla keino palauttaa yhteys välillemme.
Asioita ei tulisi monimutkaistaa.
Yhteyden luomiseen ei tarvita hotelliviikonloppuja -
eikä se aina ole mahdollista.
Arjen jakaminen ja yhdessä tekeminen, -
palauttaa usein kaivatun yhteyden.
Seksuaalinen yhteys. Naiselle tarve tulla kuulluksi, -
on usein portti seksuaaliseen yhteyteen.
Sanotaan, että miehille riittää aviossa olo.
Naiset jotka eivät tule kuulluiksi tuntevat ettei sitä ole.
Seksuaalinen yhteys tulisi tapahtua vain avioliiton sisällä.
Porno altistaa seksuaaliselle epäpuhtaudelle, -
tuoden häpeää ja syyllisyyttä.
Tämä on tärkeää. Tarvittaessa voi hakea apua seurakunnasta.
On olemassa ryhmiä, missä voi harjoitella puhtaana pysymistä.
Yhdeksi kasvaminen ei tapahdu kivuitta! Siinä on paljon hiontaa.
Jumala on luvannut olla kanssamme ja auttaa meitä -
jotta me voidaan mennä yhdessä eteenpäin ― Hän on keskellämme.
Mä haluan päättää tämän opetuksen -
Pyhän Hengen antamiin profetaalisiin sanoihin.
Uskon, että nämä ovat erityisesti teille eli ottakaa vastaan.
Älkää katsoko toisianne, ― katsokaa minuun. -
Joka tahtoo elämänsä löytää, kadottaa sen.
Minussa on ylösnousemus ja elämä.
Sen minkä yhdistän, sitä älköön ihminen erottako.
Minussa on lähteet ja Minä olen kaikki mitä tarvitsette.
Rakastukaa minuun, rakastaen minua kaikesta ― kaikessa mitä teillä on.
Pitäkää minut keskiössä. Siinä on kolmisäikeinen lanka.
Ei toisissanne, vaan minussa.
Tämä lanka missä olen kärjessä, ei mene solmuun.
Tekstitys: Sinikka Martikkala